Diari Oficial de la Generalitat Valenciana


Sumari del DOGV 9935, del 12-09-2024 (2024/9137)

EXTRACTE de la Resolució de 6 de setembre de 2024, de la Direcció General de l’Institut Valencià de Cultura, per la qual es convoquen subvencions per a la producció d’obres audiovisuals a la Comunitat Valenciana, per als exercicis 2024, 2025 i 2026.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9137

CVE
:   OUHR-M-2637-9140

Data del document
:   06-09-2024

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * ajuda pública
    * indústria audiovisual
    * cultura

BDNS (identif.): 784578.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/784578>

<http:www.pap.minhap.gob.es/bdnstrans>

*Primer. Objecte i finalitat de les ajudes*

1. Convocar la concessió de subvencions per a la producció d’obres audiovisuals a la Comunitat Valenciana per als exercicis 2024, 2025 i 2026, com a mitjà de suport i estímul a la producció audiovisual en l’àmbit competencial de la Generalitat.

2. La concessió de subvencions es portarà a efecte en règim de concurrència competitiva, de conformitat amb els articles 163 i 164 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

3. Les activitats hauran de tindre lloc entre l’1 de desembre de 2023 i el 30 de novembre de 2026, tots dos inclusivament.

*Segon. Finançament de les ajudes, distribució i quanties*

1. Aquesta convocatòria d’ajudes té caràcter plurianual i s’estendrà als exercicis 2024, 2025 i 2026.

Es finançarà amb fons procedents de la secció G0118, entitat 016 Institut Valencià de Cultura (IVC), línia de subvenció S1014 ‘Foment i promoció de l’audiovisual valencià’, capítol VII, per import de 7.000.000 euros, distribuïts per a cada anualitat de la manera següent:

Per a l’exercici 2024, un import de 2.900.000 €, per a l’exercici 2025, un import de 2.100.000 €, i per a l’exercici 2026, un import de 2.000.000 €.

Les quantitats per als exercicis 2025 i 2026 quedaran condicionades a l’existència de crèdit adequat i suficient en les corresponents lleis de pressupostos de la Generalitat, de conformitat amb les disposicions aplicable de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Tercer. Persones beneficiàries i requisits per a obtindre la condició d’entitat beneficiària*

1. Podran ser beneficiàries d’aquestes ajudes les persones físiques o jurídiques que es troben en la situació que fonamenta la concessió de la subvenció o en les quals concórreguen les circumstàncies previstes en aquestes bases reguladores i que complisquen els requisits que estableixen l’LGS, l’RLGS i l’LHIS.

*Quart. Presentació de sol·licituds i termini*

1. El termini de presentació de sol·licituds és de deu dies hàbils, comptats des de l’endemà de la publicació d’aquesta resolució en el *Diari Oficial de la Generalitat Valenciana*. L’incompliment del termini esmentat donarà lloc a la no admissió de la sol·licitud.

2. Totes les sol·licituds i documentació s’hauran de presentar per via telemàtica mitjançant el registre electrònic accessible des de la pàgina web , per a la qual cosa l’entitat o el seu representant han de disposar de qualsevol dels certificats o signatures electrònics que admet aquesta aplicació.

*Cinqué. Justificació i pagament de les ajudes*

1. La persona beneficiària està obligada a presentar la justificació del compliment de les condicions imposades i de la consecució dels objectius previstos en l’acte de concessió de la subvenció.

La justificació haurà de presentar-se abans del 30 de novembre de cada exercici, en la forma i les condicions establides en l’art. 13 de l’ordre de bases sense perjudici que el termini previst per a presentar-la puga ampliar-se d'ofici o a instàncies de l'interessat de conformitat amb l'article 70.1 del Reglament general de subvencions.

  

València, 6 de setembre de 2024

Álvaro López-Jamar Caballero

Director general de l'Institut Valencià de Cultura